Vyššie delostrelecké učilište

náhľad|Hlavný vchod do areálu školy

**Vyššie delostrelecké učilište** v Martine na Slovensku bolo jednou z vojenských škôl, vysokoškolského typu v bývalom Česko-Slovensku, ktorej vznik sa datuje od roku 1962. Škola mladým mužom ponúkala vyššie vojenské a civilné vysokoškolské – pedagogické štúdium v slovenskom a českom jazyku.

## História školy
Začiatky tejto školy siahajú až do roku 1945, keď bolo v Plzni zriadené Zbrojné učilište. V roku 1953 ho premenovali na Delostrelecko-technické učilište, ktoré sa v roku 1959 zlúčilo s Učilišťom protivzdušnej obrany. Samotné Vyššie delostrelecké učilište v meste Martin vzniklo v roku 1962. Existovalo do roku 1973 kedy sa pretransformovalo na Vysokú veliteľsko-technickú školu. Tá svoje pôsobenie v meste Martin ukončila v roku 1979, po presťahovaní do mesta Liptovský Mikuláš.

Po celú dobu svojej existencie v Martine, bola škola umiestnená v Kasárňach 4. Československej brigády na sídlisku Sever. Zaužívanou skratkou pre školu bolo označenie VDU Martin.

## Charakteristika školy
Vojenské vysoké školstvo v 60. a 70. rokoch 20. storočia podobne ako aj civilné, prežívalo svoj veľký rozvoj. Dôvodom boli vtedajšie vojensko-politické podmienky, ktoré s prihliadnutím na celkový svetový vývoj a bipolárne rozdelenie sveta na socialistický a kapitalistický tábor vyžadovalo mnohopočetné, kvalitné a dobré vyzbrojené armády. V spomínanom období bol trendom rozvoj raketového vojska a delostrelectva a martinská škola bola tiež orientovaná týmto smerom.

Samotné vysokoškolské štúdium trvalo 4 roky. Obsahovalo zložku vojenskú, ale aj civilnú, ktorá bola zameraná na dosiahnutie vysokoškolského vzdelania v odbore učiteľstvo pre školy I. cyklu s aprobáciou matematika–fyzika. Škola na štúdium do prvého ročníka prijímala absolventov z civilných stredných škôl a do druhého ročníka maturantov, absolventov vojenských stredných škôl. Najmä išlo o absolventov vtedajších elitných vojenských škôl Jana Žižku z Trocnova.

Vojenská zložka štúdia bola zameraná na dosiahnutie vyššieho stupňa vojenského vzdelania, ktoré  pripravovalo pre vojenskú prax dôstojnícke, veliteľské kádre v odbore raketové vojsko a delostrelectvo. Jeho absolventi po úspešnom ukončení štúdia boli promovaní a zároveň menovaní do vojenskej hodnosti poručík, čím sa stali dôstojníkmi Československej ľudovej armády v pozícii vojaka z povolania.

Škola počas svojej existencie vychovala niekoľko stoviek dôstojníkov pre Československú ľudovú armádu, z ktorých sa mnohí po odchode do civilu, stali učiteľmi na základných školách.

## Šport a záujmová činnosť
Spravidla každý poslucháč bol členom nejakého športového alebo záujmového krúžku. Športové oddiely ako napríklad: strelecký, volejbalový, futbalový, hádzanársky a lyžiarsky boli účastníkmi civilných organizovaných športových súťaží, v ktorých reprezentovali Československú ľudovú armádu pod názvom Dukla Martin.

## Velitelia školy
Veliteľmi školy boli:
* plukovník Rudolf Starý
* genmjr. Ing. Emil Koštek

## Učitelia školy
* Matematika: pplk. Dvořák, pplk. Tulák, mjr. Ivan Štrbáň
* Fyzika: pplk. Tůma, pplk. Nedbalec
* Pedagogika a psychológia: pplk. Čajagi
* Telesná príprava: mjr. Jiřík, mjr. Fojtík, por. Zálepa
* Teória streľby a riadenie paľby delostrelectva: pplk. Rovňan
* Topografia, geodézia, poveternostná služba: pplk. Vagenknecht, mjr. Farský
* Palebná služba: pplk. Čertík
*Katedra jazykov: plk. Mazal

## Známi absolventi
Vyššie delostrelecké učilište absolvovalo niekoľko stoviek študentov z bývalého Česko-Slovenska. Medzi jeho absolventmi boli neskorší generáli, ale aj osobnosti civilného života, ktoré dosiahli významné pracovné pozície ako sú napríklad:
* plk. doc. Ing. Libor Gašpierik, CSc., bývalý náčelník Vojenskej polície Armády SR 
* plk. prof. Ing. Milan Golian, CSc., bývalý profesor na Univerzite obrany Českej republiky
* genmjr. Ing. Dušan Humený, bývalý zástupca veliteľa pozemných síl GŠ Armády SR
* plk. gšt. doc. Ing. Štefan Jagerčík, CSc., bývalý rektor Vojenskej akadémie v Liptovskom Mikuláši 
* genmjr.Ing. Jindřich Lesný, bývalý  riaditeľ sekcie na Úrade vlády Českej republiky
* genmjr. Ing. Milan Podhoráni, bývalý vojenský atašé Slovenskej republiky v Moskve
* plk. Ondrej Zeleňanský, bývalý veliteľ ASVŠ Dukla Banská Bystrica, 

## Uplatnenie v zamestnaní po skončení služobného pomeru
náhľad|Zbierka zákonov o umiestňovaní vojakov z povolania po prepustení do zálohy
Vláda Slovenskej socialistickej republiky svojím uznesením č. 220 z 1. júla 1970, podľa § 31 ods. 2 zákona č. 76/1959 Zb. o niektorých služobných pomeroch vojakov v znení zákonného opatrenia Predsedníctva Národného zhromaždenia č. 165/1964 Zb., ktorým sa mení a dopĺňa zákon o niektorých služobných pomeroch vojakov a zákona č. 59/1969 Zb. o niektorých zmenách vo služobných pomeroch vojakov z povolania, schválila smernice na umiestňovanie prepustených vojakov z povolania, príslušníkov ozbrojených bezpečnostných zborov a príslušníkov Zboru nápravnej výchovy a ich prípravu na zvolené občianske povolania. Smernice nadobudli účinnosť od 1. júla 1970 a sú publikované v Ústrednom vestníku Slovenskej socialistickej republiky v čiastke 8, číslo 12, ročník 1970.
Do smerníc je možno nahliadnuť na okresných vojenských správach a u tajomníkov Rady obrany okresných národných výborov na Slovensku. 

## Galéria

**Výukové delostrelecké zbrane **

Artillery 864.jpg|Húfnica kalibru 122 mm, vzor 38
Svidnik war museum 04.jpg|Húfnica kalibru 152 mm vz.18/47
Military technic 16 Slovakia2.jpg|Protitankový kanón kalibru 100 mm vz. 53
Military technic 16 Slovakia.jpg|Bezzáklzový kanón kalibru 82 mm vz. 59 
Military technic 16 Slovakia1.gif|Raketomet kalibru 130 mm vz.51
Slovakia army 889.jpg|Raketomet kalibru 122 mm vz. 70
Artillery 876.jpg|Raketa v palebnom postavení
9M14P1 Maljutka.JPG|Protitanková riadená strela  (PTRS) Maljutka

**Budovy bývalého VDU **

VDU Martin Československo.jpg|Hlavný vchod do VDU
VDU Martin Československo1.jpg|Učebné bloky
Army10Slovakia23.JPG|Cesta k hlavnému vchodu
Army10Slovakia25.JPG|Budova jedálne
Army10Slovakia26.JPG|Internáty
Army10Slovakia19.JPG|Športový areál

**Absolventské insígnie**

Slovakia army 33.JPG|Označenie druhu vojska – raketové vojsko a delostrelectvo
Slovakia army 37.JPG|Vysokoškolský odznak absolventa školy
Army16Slovakia.JPG|Vysokoškolský diplom absolventa školy
Army11Slovakia2.JPG|Pozvánka na slávnostné menovanie
Army11Slovakia1.JPG|Pozvánka na slávnostnú promóciu


## Poznámka
Archívny fond Vyššieho delostreleckého učilišťa Martin je uložený vo Vojenskom historickom archíve Bratislava (Krajná 27, Bratislava, PSČ 821 04).

## Referencie

## Použitá literatúra
* Zákon č.19/1966 Zb. o vysokých školách
* Vyhláška ministra národnej obrany č. 90/1966 Zb. z 11. novembra 1966 ktorou sa uverejňuje výpis z rozkazu prezidenta republiky na vykonanie zákona č. 19/1966 Zb. o vysokých školách na úseku vojenských vysokých škôl 
* Smernice Vlády Slovenskej socialistickej republiky číslo 3/70 na umiestňovanie prepustených vojakov z povolania, príslušníkov ozbrojených bezpečnostných zborov a príslušníkov Zboru nápravnej výchovy a ich prípravu na zvolené občianske povolanie. Čiastka 24/1970 Zb. Účinné od 01.07.1970   
* Vyhláška Federálneho ministerstva národnej obrany č. 16/1973 Zb. z 8. februára 1973 o zmenách v organizácii vojenských vysokých škôl

## Iné projekty

## Externé odkazy
* http://www.prapv.mil.sk/  
* http://vojenstvi.cz/
* http://www.vhu.sk/data/att/488_subor.pdf 

Kategória:Vojenské školy v Česko-Slovensku
Kategória:Školy v Martine
Kategória:Zaniknuté školy na Slovensku